Svet javnega zdravstvenega zavoda Zdravstveni dom Novo mesto, Kandijska cesta 4, 8000 Novo mesto, na podlagi 34. člena Zakona o zavodih (Uradni list RS, št. 12/91, s spremembami in dopolnitvami) in 14. člena Odloka o preoblikovanju javnega zavoda Zdravstveni dom Novo mesto, objavlja prosto delovno mesto 

DIREKTORJA ZDRAVSTVENEGA DOMA NOVO MESTO (m/ž), 
za 4 – letno mandatno obdobje

Na razpis se lahko prijavijo kandidati, ki poleg splošnih pogojev, predpisanih z zakonom, izpolnjujejo še naslednje pogoje: 
1. univerzitetno izobrazbo medicinske, pravne ali ekonomske smeri,
2. najmanj pet let delovnih izkušenj, od tega najmanj tri leta na vodstvenih mestih,
3. državljanstvo Republike Slovenije,
4. aktivno znanje slovenskega jezika, 
5. znanje enega svetovnega jezika;
6. da niso bili pravnomočno obsojeni zaradi naklepnega kaznivega dejanja, ki se preganja po uradni dolžnosti in da niso bili obsojeni na nepogojno kazen zapora v trajanju več kot šest mesecev, 
7. da zoper njih ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti in  
8. predložijo vizijo razvoja zavoda za mandatno obdobje.

Kandidati morajo k prijavi priložiti: 
1. dokazilo o izobrazbi – fotokopija diplome, 
2. dokazilo o znanju slovenskega in svetovnega jezika (kopija spričevala, potrdilo)
3. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
4.  kot dokazilo o izpolnjevanju pogojev pod točko 6. mora biti priloženo potrdilo Ministrstva za pravosodje izdano z datumom po objavi razpisa,
5.  kot dokaz o izpolnjevanju pogoja pod točko 7. mora biti priloženo potrdilo Okrožnega sodišča
6. vizijo razvoja zavoda za mandatno obdobje.
Prijavo z dokazili o izpolnjevanju pogojev kandidat pošlje v zaprti ovojnici s pripisom: »Razpis za direktorja Zdravstvenega doma Novo mesto   – Ne odpiraj!« na naslov: Zdravstveni dom Novo mesto, Kandijska cesta 4, 8000 Novo mesto, s pripisom Svet zavoda Zdravstveni dom Novo mesto, in sicer  v roku najkasneje do 8.1.2016 do 12.00 ure. Za pravočasno oddano vlogo se bo štela le tista vloga, ki bo na naslov Zdravstvenega doma Novo mesto prispela  v zgoraj navedenem roku.

Direktorja javnega zdravstvenega zavoda Zdravstvenega doma Novo mesto za mandatno dobo 4 let imenuje na podlagi javnega razpisa in na osnovi dokazil o izpolnjevanju pogojev, predpisanih z zakonom in Odlokom ter  Statutom javnega zdravstvenega zavoda, Svet javnega zdravstvenega zavoda Zdravstvenega doma Novo mesto v soglasju z ustanoviteljicami. 

